ANNEX 2.  CONTINGUT DE LES PROPOSICIONS INCLOSES AL SOBRE B

Les empreses candidates presentaran una Memòria tècnica on es concretaran les característiques de la solució proposada en base a les característiques descrites en el Plec de Prescripcions Tècniques amb l’esquema que es detalla a continuació. La proposta tècnica haurà de seguir exactament l’ordre establert:

a) Índex del contingut 

b) Proposta del model organitzatiu del servei
Presentació d’una proposta del model organitzatiu, relació de personal adscrit al servei amb organigrama, metodologia, sistemes i procediments que es proposin per a la realització del servei de manteniment integral de les instal·lacions del TNC. Es valorarà que la proposta estigui plenament adaptada al TNC, als seus equipaments, instal·lacions i activitat; així com tots aquells aspectes de la metodologia que propiciïn l'assoliment, amb el màxim rigor, coherència i fiabilitat, dels requeriments establerts en aquest plec. Es valorarà el nivell de detall i coherència en la presentació del pla de treball i adaptació del servei a les activitats del TNC.
c) Servei d’urgència (24/365) a prestar
La proposta definirà l’organització del servei d’urgència, els protocols d’acció i els temps de resposta segons el grau d’urgència. Es valorarà el nivell de detall i coherència en la presentació i la seva adaptació a les activitats del TNC.

d) Pla de control i qualitat
Descripció del pla de control i qualitat aplicable a l’execució del servei. La proposta haurà de definir els procediments de seguiment, control i avaluació de les tasques programades, amb l’objectiu de garantir la correcta prestació del servei i la detecció i correcció de possibles desviacions.

El pla haurà d’incloure, com a mínim:
· els indicadors de qualitat i de nivell de servei proposats;
· la metodologia de seguiment i control de les actuacions;
· la periodicitat de les inspeccions i revisions;
· els sistemes de registre, traçabilitat i comunicació d’incidències;
· les mesures correctores previstes en cas d’incompliment o desviació;
· el sistema d’informes i de comunicació amb el TNC.

Es valorarà el grau de concreció, coherència i adequació del pla a les necessitats tècniques i operatives del TNC, així com la seva capacitat per garantir la qualitat, la continuïtat i la millora del servei.

 e) Proposta relativa a l’estalvi energètic
Els licitadors hauran d’indicar les mesures d’estalvi i eficiència energètica que proposen aplicar durant l’execució del contracte en relació amb les instal·lacions del TNC.




Es valorarà:
· el grau d’adequació de les mesures proposades a les característiques i necessitats de les instal·lacions del TNC;
· la concreció i viabilitat tècnica de les actuacions;
· l’estalvi energètic potencial estimat;
· la facilitat d’implantació durant l’execució del contracte;
· la metodologia de seguiment, mesura i verificació dels resultats obtinguts;
· la capacitat de les mesures per reduir els consums sense afectar negativament el confort, la seguretat ni la continuïtat del servei.. 

f)  Proposta de ronda de conducció
Proposta de la ronda de conducció de les instal·lacions que faran els tècnics de conducció. Es valorarà el nivell de detall i coherència i l’adaptació a les necessitats del TNC.  

La Memòria Tècnica tindrà una extensió màxima de 15 pàgines, numerades, a lletra Arial 9. En el cas que excedeixi del nombre de pàgines indicades, les pàgines addicionals no seran objecte de valoració. La portada, l’índex i els annexos corresponents a les fitxes tècniques o documentació complementària (si n’hi ha) no computaran dins d’aquest límit.




